હાર્દિક પટેલે જણાવ્યું કે, મને ખાતરી છે કે રામોલ કેસમાં તા.૨૫ ઓગસ્ટ પહેલાં જ મારી ધરપકડ કરી લેવામાં આવશે. તેમ છતાં હું જેલમાં જઈને ભૂખ હડતાળ પર ઉતરીશ, અને મારે જેલ જવાનું થાય તો મારા ઘરે મારા સમર્થકો ભૂખ હડતાળ પર ઉતરશે. હાર્દિકે ટિ્‌વટ કરી ભાજપ સરકાર પર આકરા પ્રહારો કરતાં લખ્યું કે, ઉપવાસ આંદોલનને રોકવા અમદાવાદમાં કલમ ૧૪૪ લાગુ કરી દેવામાં આવી. આશ્ચર્યની વાત છે કે સંવૈધાનિક રીતે કોઈને પણ આંદોલન કરવાનો અધિકાર છે છતાં ગુજરાતમાં ભાજપ સરકાર ભૂખ હડતાળ કરવાથી આંદોલનકારીઓને રોકી રહી છે.